Франц фон Штук

Франц фон Штук (; — ) — нямецкі жывапісец і скульптар.

Сын вясковага млынара. Вучыўся ў Каралеўскай школе мастацтваў і рамёстваў у Мюнхене, а затым у Мюнхенскай акадэміі мастацтваў. Захапляўся новымі мастацкімі тэхнікамі і жанрамі, разам з Вільгельмам Трубнерам заснаваў у 1892 г. Мюнхенскі сэцэсіён.

З 1895 года Штук — прафесар Акадэміі мастацтваў, сярод яго вучняў — Васіль Кандзінскі, Паўль Клее, Ёзеф Хенгэ, Георг Карс, Паўль Штольрайтэр і Генрых Штрыфлер. У 1906 годзе атрымаў дваранскі тытул. Выдатны прадстаўнік мюнхенскай школы выяўленчага мастацтва, у адным радзе з Францам фон Ленбахам і Фрыдрыхам Аўгустам фон Каўльбахам.

Адчуваў уплыў Арнольда Бёкліна, пісаў карціны на сюжэты са свету фантазій і алегорый, сімвалічныя вобразы, як, напрыклад, «Грэх» (1893) і «Вайна» (1894). Многія з яго буйнафарматных твораў адрознівае двухсэнсоўна-эратычная атмасфера.

У яго вучыўся беларускі мастак Гецал Чорны.

 Галерэя 

 Літаратура 
 Jo-Anne Birnie Danzker u.a. (Hrsg.): Franz von Stuck und die Photographie. Inszenierung und Dokumentation. Prestel, München 1996, ISBN 3-7913-1657-5 (каталог выстаўкі)
 Claudia Gross-Roath: Das Frauenbild bei Franz von Stuck. VDG, Weimar 1999, ISBN 3-89739-070-1.
 Birgit Jooss: Ateliers als Weihestätten der Kunst. Der «Künstleraltar» um 1900. Verein zur Förderung der Villa Stuck, München 2002, ISBN 3-923635-45-1.

 Спасылкі 

Катэгорыя:Мастакі Германіі
Катэгорыя:Скульптары Германіі
Катэгорыя:Мастакі-сімвалісты
Катэгорыя:Мадэрн
Катэгорыя:Выкладчыкі ВНУ Германіі